Hukumatning «O‘zbekko‘mir» bo‘yicha qarori qabul qilinadi

Normativ-huquqiy hujjatlar loyihalari muhokamasi portalida Vazirlar Mahkamasining “O‘zbekko‘mir” aksiyadorlik jamiyati samaradorligini amalga oshirish chora tadbirlari haqida”gi qarori loyihasi joylashtirildi.
Hujjat bilan Moliya, Iqtisodiyot vazirliklarining, Xususiylashtirilgan korxonalarga ko‘maklashish va raqobatni rivojlantirish va “O‘zbekiston temir yo‘llari” AJning quyidagi:
“O‘zbekiston temir yo‘llari” AJning  “O‘zbekko‘mir”  AJ ustav fondidagi 45 foiz ulushini ishonchli boshqaruvga berish maqsadida qonunchilikda belgilangan tartibda O‘zbekiston Respublikasida “ProgressGorTex” MChJ sho‘'ba xo‘jalik jamiyati tashkil etish uchun “ProgressGorTex” MChJ (Rossiya Federatsiya) sho‘'ba xo‘jalik jamiyatini jalb etish;
ishonchli boshqaruv davrida “O‘zbekko‘mir” AJning tashkiliy-huquqiy shaklini aksiyadorlik jamiyati sifatida saqlab qolish to‘g‘risidagi takliflariga rozilik berilishi mumkin.
“O‘zbekko‘mir”  AJning boshqaruv organlariga 2019 yilning 1 martigacha ishonchli boshqaruvchining “O‘zbekko‘mir”  AJning faoliyati samaradorligini yanada oshirish bo‘yicha taqdim etadigan biznes-rejasini ko‘rib chiqish va tasdiqlash tavsiya etiladi.
Belgilanishicha: 
ishonchli boshqaruvchi “O‘zbekko‘mir”  AJning boshqarish uchun xorijiy mutaxassis jalb etish huquqiga ega;
ishonchli boshqaruvchining mukofot puli miqdori aniq belgilab qo‘yiladi, u  “O‘zbekko‘mir”  AJ mablag‘lari hisobidan to‘lanadi, tasdiqlangan biznes-rejani bajarish uchun ishonchli boshqaruvchining o‘zlik mablag‘lari yoki xorijiy kreditorlarning mablag‘lari jalb etilsa, ushbu mablag‘lar asoslangan hisob-kitob va mustaqil auditor xulosasiga asosan “O‘zbekko‘mir” AJ sof foydasi hisobidan qoplanadi.
“O‘zbekiston temir yo‘llari” AJga  ikki oylik muddatda ishonchli boshqaruvchi bilan “O‘zbekiston temir yo‘llari” AJning  “O‘zbekko‘mir”  AJ ustav fondidagi 45 foiz ulushini 3 yil muddatga  ishonchli boshqaruvga berish bo‘yicha muzokara o‘tkazadi va shartnoma tuzilishini ta'minlaydi. “O‘zbekko‘mir”  AJ biznes rejasi ko‘rsatkichlari berilsa shartnoma muddatini uzaytirilishi mumkin.
Shartnomada:
“O‘zbekiston temir yo‘llari” AJ va  ishonchli boshqaruvchi vakolatlari va javobgarligini cheklash;
ishonchli boshqaruvchi taklifiga ko‘ra tashkiliy tuzilma va ijro organi tarkibini o‘zgartirish;
“O‘zbekko‘mir” AJning texnik va ishlab chiqarish siyosatini shakllantirish, ochiq kon ishlarini amalga oshirishning istiqboldagi rivojlanish rejasini aniqlash, o‘rta va uzoq muddatli rivojlanish, investitsiyaviy rivojlanish strategiyasi va sotib olish jarayoniga ishonchli boshqaruvchi taklif kiritish huquqiga egaligi nazarda tutiladi.
“O‘zbekiston temir yo‘llari” AJga 2019 yilning 1 fevraliga qadar ishonchli boshqaruvchining tavsiyalari bo‘yicha 2013-2016 yillarda “O‘zbekko‘mir” AJ tomonidan O‘zbekiston Respublikasi tijorat banklaridan olingan kredit va foizlarni qaytarish muddatini optimallashtirish bo‘yicha taklif kiritadi.
Qimmatli qog‘ozlar bozorini muvofiqlashtirish va rivojlantirish markazi qonunchilikda belgilangan tartibda ishonchli boshqaruvchiga investitsiya aktivlarini ishonchli boshqaruvchisi litsenziyasini beradi.